મારિયાના, જાપાન, ઇઝુ-બૉનિન, પેરુ-ચીલિ, ન્યૂ હેબ્રિડેસ અને કર્માડેક પાસે સમગ્ર પ્રશાંત મહાસાગરમાં ખૂબ જ ઊંડે આવેલા પ્રાણીઓના નમૂનાઓ આ અભ્યાસમાં તપાસવામાં આવ્યાં હતાં. ટીમે ૯૦ અલગઅલગ પ્રાણીઓને તપાસ્યા હતાં અને મારિયાનાના સમુદ્રમાં સાવ તળીયે આવેલા પ્રાણીથી લઈને અડધા સમુદ્રની અંદર પ્રાણીઓમાં પ્લાસ્ટિક મળી આવ્યાં હતાં. જે તત્વો હતાં તેમાં સેમી સિન્થેટિક સેલ્યુલોસિક ફાઇબર જેવાં કે રેયોન, લાયોસેલ અને રેમી હતાં જે બધાં માઇક્રૉફાઇબર છે, જેનો ઉપયોગ વસ્ત્ર ઉદ્યોગમાં થાય છે. ઉપરાંત પ્લાસ્ટિકની બૉટલોમાંથી, માછીમારીના સાધનો અથવા રોજબરોજના પેકેજિંગમાંથી આવેલું પ્લાસ્ટિક પણ પ્રાણીઓના પેટમાં જણાયું હતું.